Šermukšnis japoninis (Sorbus commixta) 'Dodong'
Sorbus commixta 'Dodong' – tai dekoratyvinis, vidutinio dydžio lapuotis medis, išsiskiriantis estetika ir atsparumu. Formuoja taisyklingą, kompaktišką vainiką. Vasaros metu lapai žali, o rudenį įgauna intensyvių oranžinių, raudonų ir purpurinių atspalvių. Gegužę skleidžia baltus žiedus, vėliau subrandina ryškius oranžinius–raudonus vaisius, išliekančius iki žiemos ir pritraukiančius paukščius. Geriausiai auga saulėtoje ar pusiau pavėsingoje vietoje, derlingoje, gerai drenuotoje dirvoje. Atsparus šalčiui ir aplinkos taršai, todėl puikiai tinka urbanistiniam apželdinimui bei individualiems želdynams. Augalas skiepytas į poskiepį 120-140cm aukščio arba skiepytas prie žemės.